stanford-oval/wikipedia huggingface dataset:
קייט מאלגרו
קריירה > לאחר מסע בין כוכבים

לאחר סיום הסדרה, מאלגרו חזרה לשחק בתיאטרון וכיכבה במחזה אישי בשם "תה בשעה חמש". המחזה הוא מונולוג נוסטלגי, המבוסס על זיכרונותיה של קת'רין הפבורן, שזכה להצלחה רבה ומאלגרו זכתה בשני פרסים עבורו. ב-2005 שיחקה בסרט "תפיסה" לצד פייפר פראבו. בשנת 2006 שיחקה בהצגה המבוססת על סרט הטלוויזיה "המנוקים מפשע" בלונדון. באביב 2007, שיחקה בסדרה "האחים דונלי" ברשת NBC אשר זכתה לעונה אחת בלבד. בשנה זו, שיחקה בהצגה "איפיגניה". ב-2008 שיחקה במחזה אקווס בברודוויי וגם בדרמה קצרה המבוססת על משפטי מפרץ גואנטמו. בשנת 2009, חזרה לטלוויזיה לדרמה הרפואית "מרסי" של רשת NBC, בתפקיד אמה של הדמות הראשית (טיילור שילינג, שלאחר מכן שיחקה לצידה ב"כתום זה השחור החדש")
בשנת 2010, שיחקה בתפקיד קלאופטרה במחזה השייקספירי, "אנטוניוס וקלאופטרה". בשנת 2011 הופיעה בסרט תיעודי "הקפטנים" אשר נכתב ובוים על ידי ויליאם שטנר, העוקב אחר שטנר מראיין את הקפטנים של סדרות מסע בין כוכבים לדורותיהם. בשנה זו, החלה להופיע בסדרה המדע הבדיוני "מחסן סודי 13". בשנת 2013 החלה מאלגרו לגלם את דמותה של גלינה "רד" רזניקוב בסדרה "כתום זה השחור החדש", דרמה קומית מצליחה מבית נטפליקס. את דמות גילמה במשך 7 עונות עד לסיום הסדרה בשנת 2019. על דמותה זו קיבלה מועמדות לפרס אמי לשחקנית משנה בסדרת קומית לשנת 2014 ואף זכתה בשלושה פרסי גילדת שחקני המסך רצופים עם כל צוות השחקניות של הסדרה.
בשנת 2017 החלה לדבב את ד"ר סי בסדרת האנימציה של נטפליקס "סטרץ' ארמסטרונג ולוחמי הפלקס" במשך 2 עונות עד 2018. בשנת 2019 הצטרפה לקאסט העונה השלישית של דרמת הפשע "מר מרצדס", מבית היוצר של דייוויד אי קלי, בגילומה של אלמה ליין. והחלה לדבב בסדרת האנימציה "רכבת האינסוף" ברשת Cartoon Network.
בשנת 2021 שבה לדמותה המיתולוגית כקפטן קתרין ג'יינוויי בסדרת האנימציה ממוחשבת "מסע בין כוכבים: פרודיג'י" שתשודר בשירות הסטרימינג פרמאונט+ החל מאוקטובר 2021.
חיים אישיים

ב-1981 נישאה לרוברט ה. איגן, ממנו יש לה שני בנים, איאן ואלק. הזוג התגרש ב-1995. מאלגרו נשואה בשנית לטים הגאן, חבר מועצת מחוז קויאהוגה, אוהיו לשעבר. אמה של קייט, ג'ואן, הכירה ביניהם והוא הציע לה נישואין על הסט של וויאג'ר. בריאיון משנת 2015, מאלגרו סיפרה שהשניים התגרשו.
מאלגרו היא קתולית. היא מתנגדת להפלות ולהטלת עונש מוות. מאלגרו היא חברה פעילה במועצה הלאומית לאלצהיימר, והדוברת של מערכת הבריאות "מטרו" בקליבלנד. אמה של קייט, ג'ואן, נפטרה ב-27 ביולי 2006, לאחר מאבק ארוך במחלה.
ויליאם ה. מייסי

| --- | --- |

מייסי בפסטיבל הסרטים הבינלאומי בטורונטו ב-2012
 לידה:  13 במרץ 1950 (בן 74) מיאמי, פלורידה, ארצות הברית
 מדינה:  ארצות הברית 
 תקופת הפעילות:  מ-1975
 מקום לימודים:  קולג' גודארד  סטודיו אייץ' בי  Allegany High School  קולג' בתאני 
 בן או בת זוג:  פליסיטי האפמן (1997–?) 
 צאצאים:  סופיה מייסי, ג'ורג'יה מייסי 
 פרסים והוקרה:  שני פרסי אמי   ארבעה פרסי גילדת שחקני המסך
 פרופיל ב-IMDb
 
ויליאם הול מייסי (באנגלית: William H. Macy; נולד ב-13 במרץ 1950) הוא שחקן, מדבב, במאי תיאטרון וקולנוע אמריקאי. הוא מוכר בעיקר בזכות תפקידו בתור פרנק גלאגר בסדרה "חסרי בושה" של רשת שואוטיים. במהלך הקריירה שלו, זכה מייסי בשני פרסי אמי וארבעה פרסי גילדת שחקני המסך.
ביוגרפיה וקריירה

ויליאמס ה' מייסי נולד ב-13 במרץ 1950, במיאמי, פלורידה וגדל בג'ורג'יה ומרילנד. לאחר שסיים תיכון במרילנד, הוא עבר למערב וירג'יניה ללמוד וטרינריה. לאחר שלא צלח בלימודיו נסע ללמוד תיאטרון במכללת גודארד בוורמונט. כיום הוא, מורה בתיאטרון, בקולנוע ובטלוויזיה.
במככלת גודארד הוא פגש את המחזאי דייוויד מאמט, שאותו הוא מחשיב לכותב הטוב ביותר בכל הזמנים. לאחר שסיים את לימודיו בשנת 1971, הוא עבר לשיקגו שם עבד כברמן. לאחר שנה מייסי, מאמט ואחרים ייסדו את חבורת תיאטרון סיינט ניקולס, שבה מייסי שיחק במספר מחזות של מאמט, כמו "אמריקן באפלו" ו"The Water Engine".
לאחר שבילה מספר שנים בלוס אנג'לס, הוא עבר לניו יורק בשנת 1980, שם שיחק ביותר מחמישים הצגות בברודוויי ואוף ברודוויי.
הופיע במספר סרטים שחברו מאמט כתב או ביים כמו "שם המשחק" (1987), "דברים משתנים" (1988), "מחלק רצח" (1991) ומאוחר יותר ב"לכשכש בכלב" (1997) וב"סטייט פינת מיין" (2000), וכן שיחק בתפקיד נשיא ארצות הברית בסדרה "היחידה" אותה מפיק מאמט. ידוע בעיקר בשל תפקידו הראשי בסרט "פארגו" (1996), והיה מועמד לפרס אוסקר לשחקן המשנה הטוב ביותר עבורו. בשנת 1998 היה מועמד לפרס American Comedy Awards עבור שחקן המשנה המצחיק ביותר, על תפקידו כג'ורג' פרקר בסרט "פלזנטוויל". בשנת 1994 החל לשחק בתור שחקן משנה בסדרת הדרמה "ER" בתור ד"ר מורגנסטן.
ב-2001 שיחק בסרט פארק היורה 3 את פול קירבי. בשנת 2009 שיחק בסרט ההרפתקאות לילדים "קצרים" לצד ג'ימי בנט ורוז ביירן.
בשנת 2010 שיחק בדרמת התבגרות "נערה מלוכלכת" בכיכובה של ג'ונו טמפל.
בשנת 2011 החל לגלם בתפקיד ראשי את דמותו של פרנק גלאגר בסדרת הדרמה האמריקאית "חסרי בושה". על תפקידו בסדרה זכה שלוש פעמים בפרס גילדת שחקני המסך והיה מועמד לארבעה פרס אמי ולשני פרסי גלובוס הזהב.
בשנת 2013 שיחק בדרמה הקומית "סמוך עליי" בבימויו של קלארק גרג שגם שיחק בתפקיד ראשי. ב-2014 יצא סרט ראשון בבימויו בשם "חסר כיוון", שהוקרן בפסטיבל סאנדנס בינואר 2014 וגרף שבחים רבים.
בשנת 2015 שיחק בדרמת ההתבגרות "לגנוב מכוניות" בכיכובו של אמורי כהן, ושיחק בדרמה הקומית "וולטר" בכיכובם של ג'סטין קירק ומיילו ונטימיליה. בשנת 2016 שיחק בסרט הפעולה "נמלטת" לצד מל גיבסון.
בשנת 2017 ביים את דרמת ההתבגרות "קריסטל" בכיכובם של גרנט גאסטין וניק רובינסון, מייסי בעצמו משחק בסרט וגם אשתו. באותה שנה ביים את הסרט "עצירה בין טיסות", קומדיה בכיכובן של קייט אפטון ואלכסנדרה דדריו.
חיים אישיים

בשנת 1997 התחתן עם השחקנית פליסיטי האפמן, ולהם שתי בנות.
פילמוגרפיה > קולנוע

משתעשעים (1980)
היכן שהוא בזמן (1980)
ללא עקבות (1983)
הדרקון האחרון (1985)
ימי הרדיו (1987)
שם המשחק (1987)
דברים משתנים (1988)
מחלק רצח (|1991)
בני וג'ון (1993)
מהלכים תמימים (1993)
עשרים דולר (1993)
להיות אנושי (1994)
הלקוח (1994)
מת על הראייה (1994)
רצח מדרגה ראשונה (1995)
אוליאנה (1995)
אגדה גבוהה (1995)
סימפוניית החיים (1995)
אוולוור (1995) - דיבוב
פארגו (1996)
צוללת דיזל (1996)
פסק דין (1996)
הכה אותי (1996)
קולין פיץ חי! (1997)
אייר פורס 1 (1997)
לילות בוגי (1997)
לכשכש בכלב (1997)
פלזנטוויל (1998)
פסיכו (1998)
אגדת נים 2: טימי העכברון הגיבור (1998) - דיבוב
תביעה אזרחית (1998)
הפי טקסס (1999)
אנשי המסתורין (1999)
מגנוליה (1999)
סטייט פינת מיין (2000)
פאניקה (2000)
פארק היורה 3 (2001)
פוקוס (2001)
ברוכים הבאים לקולינווד (2002)
קולר - להרגיש את וגאס (2003)
סיביסקיט (2003)
סלולר (2004)
בידי האויב (2004)
ספרטן (2004)
סהרה (2005)
אדמונד (2005)
תודה שעישנתם (2005)
קרוסלת הקסמים (2006) - דיבוב
בובי (2006)
גיבור של כולם (2006) - דיבוב
אינלנד אמפייר (2006)
שימו גז (2007)
הוא היה איש שקט (2007)
העסקה (2008)
החדר של בארט (2008)
המסע של דספרו (2008) - דיבוב
העלמה הבודדה ( 2009)
קצרים (2009)
מרמדיוק (2010)
נערה מלוכלכת (2010)
סנגור במבחן (2011)
מפגשים (2012)
ירייה אחת (2013)
סמוך עליי (2013)
הרוח העולה (2014) - דיבוב
ארנסט וסלסטין (2014) - דיבוב
חסר כיוון (2014) - גם במאי
עוגה (2014)
Two-Bit Waltz‏ (2014)
וולטר (2015)
לגנוב מכוניות (2015)
חדר (2015)
חייג לתפילה (2015)
נמלטת (2016)
קריסטל (2017) - גם במאי
אולי חתונה (2023)
כוכב הקופים: ממלכה חדשה (2024)
ריקי סטאניקי (אנ') (2024)
חלומות רכבת (אנ') (2025)
פילמוגרפיה > טלוויזיה

שפת נשים (1988, סרט טלוויזיה) - במאי
מנוע המים (1992) - סרט טלוויזיה
לב הצדק (1993) - סרט טלוויזיה
אנדרסונוויל (1996) - סרט טלוויזיה של TNT
רמאית (1998) - סרט טלוויזיה של USA
מקרה קל של רצח (1999) - סרט טלוויזיה של TNT
ספורט באוויר (1999–2000)
חג מולד שמח עם החבובות (2002) - סרט טלוויזיה של NBC
מדלת לדלת (2002) - סרט טלוויזיה של TNT
לגנוב את סינטרה (2003) - מועמד לפרס אמי לשחקן הטוב ביותר במיני-סדרה או סרט
מחוץ לסדר (2003)
שגיאות הפוכות (2004) - סרט טלוויזיה
משפחת סימפסון (2006)
ג'ורג' הסקרן (2006–2007)
היחידה (2007)
חסרי בושה (2011–2021)
הנושרת (2022)
נאשמים (אנ') (2024)
ברני מק

| --- | --- |

ברני מק, 2008
 לידה:  5 באוקטובר 1957 שיקגו, אילינוי, ארצות הברית
 פטירה:  9 באוגוסט 2008 (בגיל 50) שיקגו, ארצות הברית 
 מקום קבורה:  שיקגו 
 שם לידה:  Bernard Jeffrey McCullough 
 מדינה:  ארצות הברית 
 תקופת הפעילות:  1992–2008 (כ־16 שנים) 
 מקום לימודים:  בית הספר המקצועי של שיקגו 
 מספר צאצאים:  1 
 פרופיל ב-IMDb
 
ברנרד ג'פרי מקָאלוֹ (באנגלית: Bernard Jeffrey McCullough;‏ 5 באוקטובר 1957 - 9 באוגוסט 2008), ידוע כברני מק (Bernie Mac), היה קומיקאי ושחקן.
ביוגרפיה > ילדות ונערות

מק נולד בשיקגו וגדל במשפחה חד-הורית, עם אמו מרי, שמתה מסרטן כשהיה בן 16. הקריירה שלו החלה בבית הספר התיכון, כאשר הופיע מול ילדים בשכונה בדרום שיקגו. מאוחר יותר עברה המשפחה לטמפה שבפלורידה. בשנות העשרים לחייו עבד במגוון עבודות, בהן הובלת רהיטים ותחזוקה. לדברי מק, בילדותו היה ילד מוכה, שהוצלף בחגורה בידי אמו וסבתו.
ב-1977 נישא לרונדה מקלואו, ולזוג נולדה בת אחת.
ביוגרפיה > קריירה

מק הופיע לראשונה כקומיקאי ב"מועדון הכותנה" בשיקגו. בגיל 32 זכה בתחרות לחיפוש כישרונות חדשים בתחום הסטנד-אפ. זמן מה הנחה תוכנית אירוח בשידור חי בשם "מק בחצות", ששודרה בערוץ HBO. לאחר מכן התחיל לשחק בסרטי קולנוע, בעיקר בתפקידים קטנים. מק פרץ לתודעה הציבורית בשנת 1995, בתפקידו כאב קלבר בסרט "שישי" בכיכובם של אייס קיוב וכריס טאקר. לאחר סרט זה, הופיע מק בעוד סרטים רבים והיה לאחד הקומיקאים האפרו-אמריקאים המצליחים ביותר בארצות הברית.
ב-2001 עלתה לשידור קומדיית מצבים של רשת FOX בשם "המופע של ברני מק" (The Bernie Mac Show), שבה מגלם מק גבר ההופך לאפוטרופוס על שלושת ילדיה של אחותו. הסדרה מתייחסת באופן פרודי לאירועים שונים בחייו של מק. בשנת 2002 זכתה הסדרה בפרס פיבודי, וירדה מהמסך בשנת 2006 לאחר חמש עונות.
בשנת 2007 התבטא מק בתוכנית האירוח של דייוויד לטרמן כי הוא מתכנן לפרוש מתחום הקומדיה, וכי ימשיך לעסוק בהפקה ובסרטי קולנוע. מק השתתף בסרטי הקולנוע "אושן 11" (2001), המלאכיות של צ'רלי: בהילוך גבוה (2003), "רובוטריקים" (2007) ו"מדגסקר 2: הבריחה לאפריקה" (2008), כאשר האחרון יצא אחרי מותו.
ברני מק סבל החל מ-1983 מסרקואידוזיס, אך לטענתו לא הייתה למחלה השפעה על חיי היומיום שלו. הוא נפטר ב-9 באוגוסט 2008, כשהוא בן 50, בעקבות סיבוכים של דלקת ריאות. הותיר אחריו אישה, בת ונכדה.
ג'ונתן גרוף

| --- | --- |

ג'ונתן גרוף ב-Outfest, 2013
 לידה:  26 במרץ 1985 (בן 39) לנקסטר, פנסילבניה, ארצות הברית
 שם לידה:  Jonathan Drew Groff 
 סוגה מועדפת:  מחזמר
 מדינה:  ארצות הברית ארצות הברית
 תקופת הפעילות:  מ-2002
 עיסוק:  שחקן, זמר, רקדן, מדבב
 מקום לימודים:  Conestoga Valley High School (2003) 
 פרסים והוקרה:  זוכה פרס אובי זוכה פרס Theatre World
 פרופיל ב-IMDb
 חתימה:   
 
ג'ונתן דרו גרוף (באנגלית: Jonathan Drew Groff; נולד ב-26 במרץ 1985) הוא שחקן וזמר אמריקאי. כבר בגיל 22 גרוף קיבל מועמדות לפרס טוני על הופעתו כמלכיור גאבור במחזמר הרוק "אביב מתעורר" שהוצג בברודוויי. הוא גם גילם את דמותו של קלוד הופר בוקובסקי, בהופעה שזכתה לשבחים מצד המבקרים, בהעלאה המחודשת של המחזמר "שיער". גרוף שנראה באופן קבוע על במות אוף ברודוויי, זכה בפרס אובי על השתתפותו בשני מחזות מאת קרייג לוקאס - Prayer for My Enemy ו-The Singing Forest. הופעת הבכורה שלו בווסט אנד הייתה לצידו של סיימון ראסל ביל, בהעלאה המחודשת של המחזה "Deathtrap".
בשנת 2013 החל לדבב את קריסטוף בזיכיון "לשבור את הקרח" של חברת וולט דיסני. בטלוויזיה, הוא כיכב כפטריק מוריי בסדרה "Looking" של HBO, ובתור הולדן פורד בסדרה "מיינד האנטר" של נטפליקס.
קורות חייו

גרוף נולד בלנקסטר, פנסילבניה שבארצות הברית, להורים נוצרים. בנם של ג'ולי, מורה לחינוך גופני, וג'ים גרוף, מאמן סוסים ונהג. יש לו אח אחד המבוגר ממנו, דייוויד, והוא בן-דוד ראשון של הזמר ג'יימס וולפרט, ממשתתפי העונה החמישית של The Voice. גרוף גדל ברונקס, פנסילבניה.
משפחת אביו היא נוצרית-מנוניטית; אודות חינוכו, גרוף אמר: "המשפחה שלי מצד אימי היא נוצרית-מתודיסטית, וכך אני גדלתי. החינוך שלי היה שמרני, בכך שהיו לי ערכים חזקים - לשבת ולאכול עם המשפחה בכל יום, לציית לסמכות, ללכת לכנסייה בכל שבוע ונוכחות מושלמת בבית ספר של יום ראשון. אבל באותו הזמן, ההורים שלי תמיד עודדו את אחי ואותי להיות מרוצים ממה שאנחנו עושים. ההורים שלי היו ספורטאים בתיכון; אבא שלי ואמא שלי היו הכוכבים של קבוצות הכדורסל שלהם, אבל הם אף פעם לא דחפו את אחי ואותי להיות משהו שאנחנו לא רוצים להיות".
גרוף סיים את לימודיו בבית הספר התיכון בשנת 2003, והתכוון להמשיך וללמוד באוניברסיטת קרנגי מלון, אך דחה את ההרשמה בשנה, לאחר שלוהק לתפקיד של רולף בהפקת סיבוב הופעות לאומית של המחזמר "צלילי המוסיקה". לאחר סיבוב ההופעות, גרוף הבין שהוא "לעולם לא יוכל לעמוד בתשלומי ההלוואות לשכר הלימוד במכללה", והחליט במקום זאת לעבור ולגור בניו יורק.
בעודו מתגורר בלנקסטר, גרוף הופיע ב-Fulton Opera House (בהפקות של "צלילי המוסיקה", "Ragtime", "אוויטה", "גבירתי הנאווה", "פיטר פן" וב-"Rags") ובמשכן לאמנויות הבמה שב-Ephrata‏ (בתפקיד אדגר במחזמר "Bat Boy" ובתפקיד הברווזון המכוער במחזמר "!‏Honk").‏
חיים אישיים

לגרוף היה בעבר סרטן העור.
גרוף יצא מהארון באוקטובר 2009, במהלך אירועי מצעד לאומי לשוויון בוושינגטון. מאז 2010, נפוצו שמועות כי גרוף נמצא במערכת יחסים עם השחקן זאכרי קווינטו. בספטמבר 2012, קווינטו אישר כי הוא וגרוף נמצאים במערכת יחסים. ביולי 2013 דווח כי השניים נפרדו.
כפעיל למען הקהילה הלהט"בית, גרוף נכלל ברשימת 100 הלהט"בים הנערצים ביותר לשנת 2013 של העיתון אאוט; בשנת 2014 הופיע שוב ברשימה זו, הפעם לצידם של מוריי ברטלט וראסל טובי, עמיתיו השחקנים לסדרת הטלוויזיה "Looking".‏ כמו כן בשנת 2014, גרוף הוביל את מצעד הגאווה של ניו יורק, לצידן של השחקנית לברן קוקס והפעילה הפוליטית ריאה קארי. בשנת 2015, הוענק לו פרס הוקרה מטעם עמותת Point Foundation, על היותו "פורץ-דרך צעיר, שלקח על עצמו תפקיד של מנהיגות למען קהילת הלסביות, ההומואים, הביסקסואלים והטרנסג'נדרים". לדברי מנכ"ל העמותה, חורחה ולנסיה, גרוף "הוא חבר גאה בקהילה הלהט"בית, ומשתמש במעמדו כדי לדבר הן על האתגרים והן על ההזדמנויות העומדות בפני להט"בים צעירים בחברה. כשחקן וכפעיל, גרוף הוא השראה לדור הבא של מנהיגים להט"בים".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2009 | לקחת את וודסטוק | מייקל לאנג |  |
| 2010 | Twelve Thirty | ג'ף |  |
| 2010 | הקנוניה | לואיס ויצ'מן |  |
| 2013 | ילדי האלוהים | סמואל/דייוויד |  |
| 2013 | לשבור את הקרח | קריסטוף ביורגמן | דיבוב |
| 2014 | צלף אמריקאי | יוצא צבא צעיר |  |
| 2015 | קדחת הקרח | קריסטוף ביורגמן | דיבוב; סרט קצר |
| 2019 | לשבור את הקרח 2 | קריסטוף ביורגמן | דיבוב |
| 2020 | היה היה איש שלג | קריסטוף ביורגמן | דיבוב; סרט קצר |
| 2020 | המילטון | המלך ג'ורג' השלישי |  |
| 2021 | מטריקס: התחייה | הסוכן סמית' |  |
| 2023 | דפיקה בדלת | אנדרו |  |
| 2024 | A Nice Indian Boy | ג'יי |  |
| TBA | Molly and the Moon | בריאן |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007 | לחיות את החיים | הנרי מקלר | 11 פרקים |
| 2010–2012, 2015 | Glee | ג'סי סיינט ג'יימס | 14 פרקים |
| 2012 | האישה הטובה | ג'ימי פלנר | פרק: "Live from Damascus" |
| 2012 | בוס | איאן טוד | תפקיד ראשי; (עונה 2); 10 פרקים |
| 2015-2014 | Looking | פאטריק מורי | תפקיד ראשי; (2 עונות); 18 פרקים |
| 2014 | הלב הרגיל | קרייג דונר | סרט מקורי של HBO |
| 2016 | Looking: הסרט | פאטריק מורי | סרט מקורי של HBO |
| 2019-2017 | Mindhunter | הולדן פורד | תפקיד ראשי; (2 עונות); 19 פרקים |
| 2018 | משפחת סימפסון | שחקן שמגלם את בארט | דיבוב; פרק: "Bart's Not Dead" |
| 2021 | בלתי מנוצח | ריק שרידן | דיבוב; פרק: "You Look Kinda Dead" |
| 2022 | אולי הלך לאיבוד | אולי | דיבוב; 4 פרקים |
| 2024 | דוקטור הו | רוג | פרק: "Rogue" |
תיאטרון

| שנה | הפקה | תפקיד | אולם | תאריכים |
| --- | --- | --- | --- | --- |
| 2005 | תהילה | ניק פיאצה | North Shore Music Theatre | 31 במאי – 19 ביוני 2005 |
| 2005 | In My Life |  | Music Box Theatre | 20 באוקטובר - 11 בדצמבר 2005 |
| 2006 | אביב מתעורר | מלכיור גאבור | Atlantic Theatre Company | 19 במאי – 5 באוגוסט 2006 |
| 2006 – 2008 | אביב מתעורר | מלכיור גאבור | Eugene O'Neill Theatre | 10 בדצמבר 2006 – 18 במאי 2008 |
| 2007 | שיער (40th anniversary concert) | קלוד הובר בוקובסקי | Delacorte Theatre | 22–24 בספטמבר 2007 |
| 2008 | שיער | קלוד הובר בוקובסקי | Delacorte Theatre | 22 ביולי – 16 באוגוסט 2008 |
| 2008 | Prayer for My Enemy | בילי נון | Playwrights Horizons | 14 בנובמבר – 21 בדצמבר 2008 |
| 2009 | The Singing Forest | גריי קורנקי / ולטר ריימן | The Public Theater | 27 באפריל – 17 במאי 2009 |
| 2009 | הבאקכות | דיוניסוס | Delacorte Theatre | 11–30 באוגוסט 2009 |
| 2010 – 2011 | Deathtrap | קליפורד אנדרסון | Noël Coward Theatre | 21 באוגוסט 2010 – 15 בינואר 2011 |
| 2011 | The Submission | דני לרסן | MCC Theater | 8 בספטמבר – 22 באוקטובר 2011 |
| 2012 | Red | קן | Mark Taper Forum | 1 באוגוסט – 9 בספטמבר 2012 |
| 2013 | Red | קן | L.A. Theatre Works | 14–17 במרץ 2013 |
| 2013 | הפיראטים של פזנסטן (קונצרט) | פרדריק | Delacorte Theatre | 10 ביוני 2013 |
| 2015 | המילטון | המלך ג'ורג' השלישי | The Public Theater | 3 במרץ – 3 במאי 2015 |
| 2015 | איך להצליח בעסקים מבלי להתאמץ (קונצרט) | ג'יי. פירפונט פינץ' | רויאל פסטיבל הול | 19 במאי 2015 |
| 2015 | A New Brain | גורדון מקייל שווין | New York City Center | 24–27 ביוני 2015 |
| 2015 | המילטון | המלך ג'ורג' השלישי | Richard Rodgers Theatre | החל מ-13 ביולי 2015 |
| 2019 – 2020 | חנות קטנה ומטריפה | סימור | Westside Theatre | החל מ-17 בספטמבר 2019 |
| 2022 – 2023 | מתגלגלים | פרנקלין שפרד | New York Theatre Workshop | החל מ-21 בנובמבר 2022 |
| 2023 – 2024 | מתגלגלים | פרנקלין שפרד | Hudson Theatre | החל מ-19 בספטמבר 2023 |
| 2025 | Just In Time | בובי דארין | תיאטרון Circle in the Square | החל מ-28 במרץ 2025 |
דיסקוגרפיה

אלבומים בהם גרוף השתתף:
| שנה | אלבום | ביצוע | הערות |
| --- | --- | --- | --- |
| 2006 | אביב מתעורר | צוות שחקני הפקת ברודוויי המקורית | אלבום זוכה פרס גראמי |
| 2007 | Dreaming Wide Awake: The Music of Scott Alan‏ | סקוט אלן | השתתפות בשיר "Now" בלבד |
| 2008 | Broadway Nights‏ | סת' רודטסקי | ספר מוקלט |
| 2010 | Glee: המוזיקה, כוחה של מדונה | צוות שחקני סדרת הטלוויזיה Glee |  |
| 2010 | Glee: המוזיקה, חלק 3 | צוות שחקני סדרת הטלוויזיה Glee |  |
| 2010 | Glee: המוזיקה, המסע אל התחרות האזורית | צוות שחקני סדרת הטלוויזיה Glee |  |
| 2011 | Glee: המוזיקה, חלק 6 | צוות שחקני סדרת הטלוויזיה Glee |  |
| 2013 | לשבור את הקרח (הפסקול המקורי של סרט הקולנוע) | צוות שחקני סרט הקולנוע | אלבום זוכה פרס גראמי |
| 2013 | Red‏ | ג'ון לוגן | ספר מוקלט |
| 2015 | המילטון | צוות שחקני הפקת ברודוויי המקורית |  |
| 2015 | A View of the River: 7 Songs by Will Van Dyke & Jeff Talbott‏ | וויל ואן דייק & ג'ף טלבוט | השתתפות בשיר "Prayer" בלבד |
הופעות אחרות

בחודש פברואר 2011, גרוף הופיע בשני סרטי תדמית עבור אתר האינטרנט של אחיו דייב, לממכר ציוד למטבח. הסרטון הראשון היה לצורך קידום דף הפייסבוק של החברה. הסרטון השני הופק במיוחד עבור חג האהבה, ובו גרוף הכין קוקטייל מרטיני וקידם מכירות של מוצרים באתר. את המרטיני הוא הכין על פי מתכון שנוצר במיוחד בשבילו, בשם "She Loves Me Martini".‏
בחודש מרץ 2014, גרוף הופיע בברודוויי בקונצרט מיוחד בשם "Broadway Backwards" מטעם עמותת Broadway Cares/Equity Fights AIDS, על מנת לקדם את המאבק באיידס.
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2007 | פרס טוני | ההופעה הטובה ביותר של שחקן ראשי במחזמר | אביב מתעורר | מועמדות |  |
| 2016 | פרס גראמי | אלבום התיאטרון המוזיקלי הטוב ביותר | המילטון | זכייה |  |
| 2016 | פרס טוני | ההופעה הטובה ביותר של שחקן משנה במחזמר | המילטון | מועמדות |  |
| 2018 | פרס סטלייט | השחקן הטוב ביותר בסדרת דרמה/ז'אנר | מיינד האנטר | זכייה |  |
| 2019 | פרס סטלייט | השחקן הטוב ביותר בסדרת דרמה/ז'אנר | מיינד האנטר | מועמדות |  |
| 2021 | פרס גראמי | אלבום התיאטרון המוזיקלי הטוב ביותר | חנות קטנה ומטריפה | מועמדות |  |
| 2021 | פרס אמי לבידור בפריים טיים | שחקן המשנה הטוב ביותר במיני-סדרה, סדרת אנתולוגיה או סרט טלווזיה | המילטון | מועמדות |  |
| 2022 | אגדות דיסני | אגדות דיסני |  | זכייה |  |
| 2024 | פרס טוני | ההופעה הטובה ביותר של שחקן ראשי במחזמר | Merrily We Roll Along | זכייה |  |
| 2025 | פרס גראמי | אלבום התיאטרון המוזיקלי הטוב ביותר | Merrily We Roll Along | מועמדות |  |
אידי פאלקו

| --- | --- |

אידי פאלקו, פברואר 2010
 לידה:  5 ביולי 1963 (בת 61) ברוקלין, ניו יורק, ארצות הברית
 מדינה:  ארצות הברית 
 תקופת הפעילות:  מ-1987 
 מקום לימודים:  אוניברסיטת המדינה של ניו יורק בפרצ'ייס  תיכון נורת'פורט 
 מספר צאצאים:  2
 פרסים והוקרה:  4 פרסי אמי   2 פרסי גלובוס הזהב   3 פרסי גילדת שחקני המסך
 פרופיל ב-IMDb
 
אדית "אידי" פאלקו (באנגלית: Edith "Edie" Falco, נולדה ב-5 ביולי 1963) היא שחקנית קולנוע, טלוויזיה ותיאטרון אמריקאית, אשר ידועה בעיקר בזכות גילום כרמלה סופרנו בסדרה "הסופרנוס" (1999–2007) ברשת HBO, ובשל תפקידה בתור ג'קי פייטון בסדרה "האחות ג'קי" (2009–2015) של רשת שואוטיים. היא גם גילמה את הסוהרת דיאן וויטלסי (אנ') בדרמת הכלא "אוז" (1997–2000) של HBO.
עבודתה הקולנועית כוללת תפקידים ראשיים בסרט "Laws of Gravity"‏ (1992); עבורו הייתה מועמדת לפרס אינדפנדנט ספיריט ובסרט "Judy Berlin"‏ (1999). על תפקידה במחזה של ברודוויי "The House of Blue Leaves" משנת 2011, היא זכתה במועמדות לפרס טוני לשחקנית הטובה ביותר במחזה. בשנת 2017, היא גילמה את עורכת הדין לסלי אברמסון (אנ') בסדרה "חוק וסדר: פשע אמיתי" ברשת NBC.
פאלקו זכתה סך הכל בשני פרסי גלובוס הזהב (מתוך אחת עשרה מועמדויות) וארבעה פרסי אמי (מתוך ארבע עשרה מועמדויות).
ביוגרפיה

פאלקו נולדה בברוקלין, ניו יורק ב-5 ביולי 1963; בתם של ג'ודית אנדרסון, שחקנית, ושל פרנק פאלקו, מתופף ג'אז שעבד מאוחר יותר עבור משרד פרסום. יש לה שני אחים, ג'וזף ופול, ואחות אחת, רות. דודה הוא הסופר, המחזאי והמשורר אדוארד פאלקו (אנ').
מגיל ארבע, פאלקו גדלה בלונג איילנד, שם נדדה עם משפחתה להיקסוויל (אנ'), לאחר מכן לעיירה צפון בבל (אנ'), ולבסוף למערב אייסליפ (אנ'). בילדותה היא שיחקה בתיאטרון הרפרטוארי במזרח פרמינגדייל (אנ'), שם הופיעה גם אמה. משפחתה עברה בסופו של דבר להתגורר בכפר נורת'פורט (אנ'), הממוקם במישור החוף הצפוני של לונג איילנד, שם למדה בתיכון וגילמה את אלייזה דוליטל בהפקה מקומית של "גבירתי הנאווה" במהלך השנה האחרונה שלה.
פאלקו סיימה את לימודיה בתיכון נורת'פורט (אנ') ב-1981. לאחר מכן היא למדה בחוג למשחק באוניברסיטת המדינה של ניו יורק בפרצ'ס (אנ'), וסיימה את לימודיה ב-1986 עם תואר ראשון באומנויות יפות.
קריירה

ב-1994 שיחקה בקומדיה "קליעים מעל ברודוויי" של וודי אלן. ב-1995 התארחה בסדרת המשטרה ""רחובות ניו יורק" (אנ') בתפקיד סמלת (אנ') קלי. ב-1996 שיחקה בסרט הקומדיה הטלוויזיוני של CBS "צמד בכותרות" לצד וודי אלן ושרה ג'סיקה פארקר. בשנת 1999 שיחקה בסרטו של סידני לומט "אהבה מקרית" בכיכובו של האריסון פורד.
בשנת 1997 החלה לשחק בסדרת הדרמה המתרחשת בכותלי בית סוהר "אוז", בתפקיד הסוהרת דיאן וויטלסי אשר מנהלת רומן עם טים מקמאנוס, מנהל אגף M "ברקת". את תפקידה זה גילמה עד לעונתה השלישית בתפקיד ראשי, ובעונה הרביעית שבה לתפקיד אורח. בשנה זו שיחקה בדרמת הפשע "צרות בפינה" בכיכובו של טוני גולדווין.
בשנת 1999 התפרסמה לקהל הרחב בשל תפקידה ככרמלה סופרנו בסדרת הדרמה המצליחה של HBO "הסופרנוס", כאשתו של טוני סופרנו למשך 6 עונות כאשר הפרק האחרון שודר ב-10 ביוני 2007. על תפקידה בסדרה הייתה מועמדת ל-6 פרסי אמי לשחקנית ראשית בסדרת דרמה מתוכם זכתה בשלושה פרסים לשנים (1999, 2001, 2003). הייתה גם מועמדת לפרס גלובוס הזהב לשחקנית הטובה ביותר בסדרת דרמה 7 פעמים מתוכם זכתה פעמיים לשנים (2000, 2003). זכתה גם למספר פרסים בפרס סטלייט ולפרס גילדת שחקני המסך.
בשנת 2002 שיחקה לצד אנג'לה באסט בסרט "סאנשיין סטייט". בשנת 2005 גילמה את ספרא בסרט "המופלא החדש", לצד מגי ג'ילנהול.
בשנת 2009 החלה לגלם את דמותה של ג'קי פייטון בסדרה הקומית "האחות ג'קי", אחות בבית חולים המכורה למשככי כאבים, למשך 7 עונות כאשר הפרק האחרון שודר ב-28 ביוני 2015. על תפקידה בסדרה זכתה פאלקו לפרס אמי לשחקנית ראשית בסדרה קומית לשנת 2010. הייתה גם מועמדת לפרס גלובוס לשחקנית הטובה ביותר בסדרת קומדיה או סדרה מוזיקלית לשנים 2010 ו-2011 ולפרס גילדת שחקני המסך לשחקנית הטובה ביותר בסדרה קומית באותן שנים.
בשנת 2010 שיחקה בסרט הדרמה העצמאי של אריק מנדלסון "3 Backyards" לצדם של אליאס קוטיז ואמבת' דייווידץ. בשנת 2013 שיחקה בסרט "האלים משתוללים", דרמה קומית בכיכובה של אליסיה סילברסטון.
בשנת 2016 גילמה את מילר בדרמה הקומית "הקומיקאי" בכיכובו של רוברט דה נירו. באותה השנה כיכבה בסדרת הרשת "הוראס ופיט" שיצר, כתב וביים לואי סי. קיי.
בשנת 2017 שיחקה בסרט הקולנוע "מייגן לוי", בסרט "בחוץ פנימה" ובסרט "Landline", לצד ג'ון טורטורו.
בשנת 2018 שיחקה בסרט הדרמה "ארץ ההרגלים היציבים", ובסרט "Viper Club" בכיכובה של סוזן סרנדון.
בשנת 2020 כיכבה בדרמת הפשע המשטרתית של רשת CBS "טומי" בתפקיד הראשי של אביגיל "טומי" תומאס, קצינה במשטרת לוס אנג'לס.
בשנת 2021 לוהקה לסרטו של ג'יימס קמרון "אווטאר: דרכם של המים"; סרט המשך לשובר הקופות משנת 2009, אשר יצא לאקרנים ברחבי ארצות הברית ב-16 בדצמבר 2022.
חיים אישיים

פאלקו היא בודהיסטית. היא אימצה בן ב-2005 ובת ב-2008.
ב-2003, פאלקו אובחנה כחולה בסרטן השד. היא בחרה שלא לפרסם את החדשות עד לשנה שלאחר מכן, לאחר החלמתה.
היא נאבקה באלכוהוליזם והחליטה להתפכח בתחילת שנות ה-90 לאחר "לילה אחד ספציפי של הוללות" בעזרת תוכנית שנים עשר הצעדים של אלכוהוליסטים אנונימיים. היא אמרה בראיון שהיה לה קשה להיות ליד הקאסט של "הסופרנוס", והצהירה, "הקאסט הזה, הם מאוד אוהבים לבלות ולחגוג. הם גורמים לזה להיראות כיף. וזה היה כיף. בשבילי!".
היא טבעונית ועבדה עם ארגון PETA על מספר פרויקטים, כולל הודעה לשירות הציבור הקוראת להורים להרחיק את ילדיהם מהקרקס. היא אמרה למגזין Parade, "אני מאמינה שזה הבסיס לכל דבר רע בחברה שלנו - אתה יכול להחזיר את זה לאכזריות לבעלי חיים. אם אין לך כבוד לחיים מכל סוג שהוא, זה יתבטא בדרכים ברורות יותר".